Diari Oficial de la Generalitat Valenciana


Sumari del DOGV 1854, del 03-09-1992 (1992/825791)

RESOLUCIÓ d'1 de setembre de 1992, de la Universitat Politècnica de València, per la qual convoca proves selectives per a l'ingrés com a personal laboral fix en llocs vacants de la plantilla de personal laboral d'aquesta.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1854

Data del DOGV
:   03-09-1992

Secció del DOGV
:   AUTORITATS I PERSONAL

Número del document
:   1992/825791


Data del document
:   01-09-1992

Organisme emissor
:   Universitat Politècnica de València

Tipus de document
:   Resolució

RESOLUCIO d'1 de setembre de 1992, de la Universitat Politécnica de Valencia, per la qual convoca proves selectives per a l'ingres com a personal laboral fix en llocs vacants de la plantilla de personal laboral d'aquesta.  
Fent ús de les facultats que cm confereix l'article 48 del Decret 145/85, del 20 de setembre, i conformement amb el que disposa el conveni col·lectiu del personal laboral de les universitats públiques de la Comunitat Valenciana, resolc:  
Convocar proves selectives per a l?ingrés com a personal laboral fix, per als llocs de treball que s'especifiquen en l'annex I, a la Universitat Politècnica de València, d'acord amb les següents:  
BASES DE LA CONVOCATORIA  
1. Normes generals  
1.1. Es convoquen proves selectives per a cobrir amb personal laboral de nou ingrés els lloes vacants la categoria professional, funcions i localitat de destinació del qual s'especifiquen en l'annex I.  
1.2. Les característiques dels llocs convocats i les condicions de treball, seran les regulades en el conveni col·lectiu per al personal laboral de les universitats públiques de la Comunitat Valenciana vigent (DOGV núm. 1.257, del 05.03.90), i per les normes que es poguessen adoptar en un futur.  
1.3. L'exercici dels llocs quedarà sotmès a la Llei 53/1984, del 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es farà pel sistema de concurs oposició lliure.  
2.2. Fase d'oposició. Constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici: Consistirà en la resposta d'una prova teòrica sobre coneixements de les matèries relacionades amb les funcions que s'han de dur a terme, d'acord amb el que es disposa en l'annex I.  
Segon exercici: Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, en aquest cas se sumarà a la puntuació obtinguda en les proves.  
Entrevista personal: La fase de concurs finalitzarà amb una entrevista personal obligatòria davant el tribunal per a valorar les aptituds professionals del/de la candidat/a segons les funcions que s'han de realitzar, i contrastar l?experiència del/de la candidat/a amb les exigències del lloc. En el supòsit que l'aspirant no es presente a l?entrevista personal, s'entendrà que en renuncia, llevat que justifique degudament davant el tribunal la seua absència per causa de força major o malaltia.  
3. Requisits del personal aspirant  
3.1. Per a ser admesos/es a la realització de les proves selectives, els/les aspirants hauran de reunir els requisits següents:  
a) Ser espanyol/a.  
b) Haver fet els 18 anys el dia que acabe el termini de presentació de sol·licituds.  
c) Trobar-se en possessió de la titulació acadèmica requerida per a l'exercici del lloc de treball segons consta en l'annex 1, a banda dels altres requisits i condicions expressades en la descripció dels llocs.  
d) No trobar-se inhabilitat penalment per a l?exercici de funcions públiques.  
e) No haver estat separat, mitjançant un expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal i Afers Generals de la Universitat Politècnica de València, camí de Vera s/n, València, edifici Rectorat.  
4.2. Les sol·licituds s'adreçaran al Rectorat de la Universitat Politècnica de València, camí de Vera s/n, 46852 València, en el termini de 15 dies hàbils, a comptar a partir de l?endemà de la publicació d'aquesta convocatòria en el Diari Oficial de la Generalitat Valenciana.  
4.3. La presentació de sol·licituds podrà fer-se al registre central de la Universitat Politècnica de València, camí de Vera s/n, 46134 València, edifici Rectorat, o en qualsevol de les formes establertes en l'article 66 de la Llei de Procediment Administratiu. Juntament amb la sol·licitud haurà de presentar-se,. obligatòriament, la documentació següent:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit, o que s'al·lege com a mèrit.  
- Acreditació documental (amb originals o còpies compulsades) de l?experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
Els drets d'examen seran els que es relacionen tot seguit, i s'ingressaran en el compte corrent núm. 65178441962110 -Taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera s/n, 46374 València.  
Grup A: 2.430 PTA  
Grup B: 1.622 PTA  
Grup C: 1.350 PTA  
Grup D: 810 PTA  
Grup E: 515 PTA  
El justificant de pagament dels drets d'examen es realitzarà amb la impressió del segell en la sol·licitud de l?entitat esmentada o de qualsevol de les seues oficines.  
5. Admissió de persones aspirants  
5.1. Acabat el termini de presentació de sol·licituds, l?òrgan convocant dictarà una resolució que es publicarà en el Diari Oficial de la Generalitat Valenciana i que contindrà la llista de persones admeses i excloses. Les persones aspirants excloses tindran un termini de deu dies, comptadors a partir de la publicació de la resolució per a poder esmenar el defecte que va motivar la seua exclusió.  
5.2. Transcorregut el termini anterior i esmenats els defectes, es dictarà una resolució amb la relació definitiva de persones admeses, que es publicarà en el Diari Oficial de la Generalitat Valenciana, i s'establirà també amb, almenys, quinze dies d'anticipació la data, el lloc i l?hora d'inici dels exercicis.  
6. Tribunal qualificador  
6.1. El tribunal qualificador d'aquestes proves tindrà la composició que figura en l'annex III d'aquesta resolució.  
6.2. El tribunal no podrà constituir-se ni actuar sense la presència d'almenys tres dels seus membres.  
6.3. Els membres del tribunal, i també els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els tribunals podran sempre, sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenvolupament de les proves selectives, el tribunal resoldrà tots el dubtes que pogueren sorgir en l'aplicació d'aquestes normes.  
6.6. Per a comunicacions i altres incidències, el tribunal tindrà la seua seu al camí de Vera s/n, 46010 València, edifici Rectorat.  
6.7. El tribunal que actue en aquestes proves percebrà les assistències previstes en la Llei de la Generalitat Valenciana 7/1989, del 20 d'octubre, de taxes.  
6.8. El tribunal adoptarà les mesures oportunes per garantir que els exercicis siguen corregits sense que es conega la identitat dels aspirants.  
7. Desenvolupament dels exercicis  
7.1. Els/les aspirants seran convocats per a cada exercici en una crida única. Aquells/es que no hi compareguen, seran exclosos/es de l'oposició.  
7.2. L'ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, l'anunci de la celebració de la resta d'exercicis es farà públic pel tribunal en el local en què s'haja celebrat l'anterior, amb quaranta-vuit hores com a mínim d'anticipació.  
7.4. Les proves selectives es faran a València ciutat.  
8. Qualificació dels exercicis  
8.1. Fase d'oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cada un d'ells.  
8.1.2. La puntuació total de la fase d'oposició s'obtindrà en sumar les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:  
a) Mèrits acadèmics.  
Es valoraran les titulacions acadèmiques de grau superior a les exigides com a requisit en la convocatòria que tinguen relació amb les funcions del lloc objecte del concurs oposició, fins a un màxim de 2 punts.  
b) Experiència professional.  
Es valorarà fins a un màxim de 5 punts l?experiència professional dels aspirants en funcions semblants a les inherents al lloc de treball, amb un límit d?1 punt com a màxim per any complet de serveis.  
c) Altres mèrits.  
Es valoraran fins a 1,50 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball (coneixement d'idiomes, informàtica, cursos de formació i perfeccionament, etc.).  
d) Entrevista personal.  
Es valorarà fins a 1,50 punts.  
8.2.1. El tribunal publicarà a la seua seu, el lloc, la data i l?hora en què s'iniciaran les entrevistes amb els/les aspirants que hagen superat la fase d'oposició i l?ordre de la seua intervenció. La qualificació total de les proves es determinarà amb la suma de les qualificacions obtingudes en la fase de concurs i en la fase d'oposició.  
9. Llista de persones seleccionades  
9.1. En acabar cada exercici, el tribunal farà públic en els llocs d'examen i en el tauler d'anuncis de la seu central la llista de persones que superen l?exercici esmentat.  
9.2. Finalitzats els exercicis de la fase d'oposició, el tribunal farà pública la llista dels/de les aspirants que hagen obtingut les millors puntuacions en les proves, tant en la fase d'oposició i com en la fase de concurs. Aquesta llista es configurarà de major a menor puntuació, i s'interromprà quan el nombre d'inclosos/es en aquesta coincidesca amb el de vacants que s'ofereixen. Solament les persones incloses en aquesta llista, que només podrà ser igual al nombre de vacants que s'ofereixen, podran ser declarades aprovades.  
9.3. En cas d'empat, l?ordre s'establirà segons la puntuació obtinguda pels/per les aspirants en el primer exercici de la fase d'oposició; si aquest persistís, segons l?ordre de major puntuació en el segon exercici. I si l?empat encara continuàs, l?ordre s'establirà mitjançant sorteig públic entre aquests.  
9.4. El tribunal trametrà la relació de persones aprovades, segons l?ordre obtingut de la suma de les puntuacions de la fase d'oposició i de la fase de concurs, que només podrà ser igual al nombre de llocs que s'ofereixen. No obstant això, el tribunal podrà fer pública una llista complementària on figure la puntuació obtinguda per la resta dels/de les aspirants no seleccionats però que superaren les proves, i en el cas que algunes de les persones sol·licitadores no arribassen a formalitzar el contracte corresponent, s'inclouria en la proposta el/la sol·licitador/a que el segueix per ordre de puntuació.  
Al mateix temps, es conformarà amb les persones aspirants no seleccionades una borsa de treball, a la qual s'acudirà per a formalitzar contractes de duració determinada; aquestes seran cridades per ordre de puntuació.  
10. Presentació de documents  
10.1. En el termini de 20 dies naturals des que es faça pública la llista de persones aprovades en el Diari Oficial de la Generalitat Valenciana, i abans de formalitzar els contractes, les persones seleccionades hauran d'aportar els documents següents:  
a) justificant que acredite estar en possessió de la titulació exigida per a ocupar el lloc.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'exercici de les funcions corresponents, expedit pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat, i tret de casos de força major, no presenten l'esmentada documentació, o que d'aquesta es constate que no compleixen algun dels requisits establerts en la convocatòria no podran ser contractats/ades i quedaran anul·lades, totes les seues actuacions, sense perjudici de la responsabilitat en què poguessen haver incorregut per falsedat de la seua instància. En aquest supòsit el tribunal podrà proposar la inclusió en la llista de personal aprovat, en el mateix nombre de persones excloses, i seguint l'ordre de puntuació, a aquelles que tot i haver superat els exercicis de la fase d'oposició, haurien quedat fora pel límit de llocs que s'ofereixen (apartat 8.1.2. de les bases).  
11. Formalització dels contractes  
11.1. L'òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el conveni col·lectiu del personal laboral de les universitats públiques de la Comunitat Valenciana, adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnades per part dels/de les interessats/ades, segons els recursos establerts en la vigent Llei de Procediment Administratiu.  
València, 1 de setembre de 1992. - El Rector de la Universitat Politècnica de València: Justo Nieto Nieto.  
ANNEX I  
Codi del lloc: L/92/7.  
Denominació del lloc de treball: Analista Programador/a.  
Catalogació, B/C 18 B.  
Nombre de places que s'ofereixen: 1.  
Destinació: Centre de Càlcul.  
Localitat: València.  
Requisits: titulació d'Enginyer Tècnic, Formació Professional de tercer grau, diplomat o equivalent, diplomat universitari, Arquitecte Tècnic o titulat equivalent reconegut pel Ministeri d'Educació i Ciència, títol de BUP, Batxillerat superior, Formació Professional de segon grau i aquells que hagen superat les proves d'accés a la universitat per a majors de 25 anys.  
Funcions generals:  
- Anàlisi de les aplicacions informàtiques conjuntament amb el desenvolupament i posada al punt dels programes necessaris.  
- Coneixements i usos dels recursos del sistema.  
- Realitzar i supervisar les comunicacions amb els equips centrals.  
- Documentació d'aplicacions.  
- Participació en els plans de formació de l'usuari.  
- I totes les funcions inherents al lloc de treball i categoria professional.  
Coneixements sobre els quals versaran el 1r i 2n exercicis, d'acord amb el nivell de formació exigit en aquesta convocatòria  
1. Els microordinadors i els seus perifèrics. Avaluació de configuracions. Sistemes operatius mono i multiusuari per a micros: característiques i criteris d'elecció.  
2. El sistema operatiu MS/DOS. Gestió de memòria. Discos. Ports. Adaptadors de vídeo. Teclat  
3. El sistema operatiu MS/DOS. Configuració del sistema Fitxers BAT. Utilitats.  
4. El sistema operatiu UNIX. Característiques. Estructura del sistema de fitxers. Dispositius. Processos. Usuaris. Control d'accés.  
5. Els sistema operatiu UNIX. El Shell: ús interactiu dels comandaments bàsics.  
6. El sistema operatiu UNIX. Programació amb Shell.  
7. Comunicacions en entorns UNIX. Els comandaments. UUPC.  
8. Comunicacions amb DOS. Emulació de terminal.  
9. Xarxes d'àrea local. Topologies. Protocols de control: estàndards 802 IEEE. Paràmetres de disseny i criteris de selecció: el protocol TPC/IP.  
10. Llenguatges de programació. Acobladors, intèrprets i compiladors. Editors d'enllaç. Entorns de programació.  
11. Subrutines, procediments i funcions. Visibilitat de les variables: Pas de paràmetres. Compilació separada i enllaç.  
12. Tipus de dades d'operadors. Sobrecàrrega. Les estructures bàsiques en C (array i struc).  
13: Piles i cues. Implementació d'operacions primitives en C.  
14. Llistes. Arbres. Implementació en C.  
15. Entrada i eixida en C. Fitxers C-ISAM.  
16. Programació estructurada. Tècniques de validació de programes.  
17. El desenvolupament de programes com a treball d'equip. Tècniques de reutilització del programari (software).  
18. Manteniment de les aplicacions. Desenvolupament de noves versions. Suport tècnic.  
19. Bases de dades relacionals. Conceptes fonamentals.  
20. El llenguatge de consulta estructurat (SQL).  
21. Sistemes de gestió de bases de dades en entorns DOS i UNIX.  
22. Generadors de pantalles i informes: llenguatges de 4a generació  
23. Programació en entorns tipus Oracle.  
24. Programació orientada a objectes. Programació declarativa.  
25. Les fases del desenvolupament d'aplicacions. El cicle de vida. L'anàlisi funcional i el disseny.  
26. Disseny conceptual del model de dades. La metodologia entitat-relació.  
27. Funcions de la microinformàtica. Eines: procés de textos, fulls de càlcul, gestió d'informació, gràfics, estadística. Normalització i suport als usuaris finals.  
Mèrits. Entre altres, es consideraran com a mèrits per a aquest concurs:  
- Experiència en gestió administrativa relativa a àrees afins a les d'aquests llocs.  
- Experiència d'acord amb el perfil del lloc.  
ANNEX I  
Codi del lloc: L/91/80.  
Denominació del lloc de treball: Especialista Tècnic de Laboratori.  
Catalogació: C 15 A.  
Nombre de places que s'ofereixen: 1  
Destinació: Departament d'Enginyeria Electrònica.  
Localitat: València.  
Requisits: títol de BUP, Batxillerat superior, Formació Professional de segon grau i aquells que hagen superat les proves d'accés a la Universitat per a majors de 25 anys.  
Funcions generals:  
- Col·laboració amb los pràctiques de les assignatures impartides en la unitat docent.  
Gestions per a la compra de material electrònic necessari per al desenvolupament normal de les pràctiques. Control del material electrònic emmagatzemat i previsió d'estocs.  
- Manteniment i reparació dels equips propis del laboratori.  
- Muntatge de mòduls de pràctiques: disseny de circuits electrònics, confecció de plaques de circuit imprès i posada en marxa dels muntatges amb la utilització dels mitjans informàtics propis del laboratori.  
- Inventari dels equips del laboratori. Gestió de la base de dades informàtica.  
- Control i ampliació de la biblioteca de catàlegs tècnics i gestió de la base de dades informàtica corresponent.  
- I totes les funcions inherents al lloc de treball i categoria professional.  
- Mèrits. Entre altres, es consideraran com a mèrits per a aquest concurs:  
- Altres titulacions relacionades amb el perfil.  
- Coneixement d'anglès tècnic.  
- Coneixements informàtics.  
Coneixements. Sobre els quals versaran el 1r i 2n exercicis, d?acord amb el nivell de formació exigit en aquesta convocatòria:  
- Electrònica analògica i digital.  
- Components electrònics.  
- Instrumentació electrònica.  
- Electrònica de potència.  
- Maneig de programes informàtics de disseny electrònic.  
- Sistema operatiu MS-DOS.  
- Realització de plaques de circuit imprès.  
- Electricitat bàsica. Reglament Electrònic de Baixa Tensió.  
ANNEX I  
Codi del lloc: L/91/81.  
Denominació del lloc de treball: oficial/a Segona d'Oficis.  
Catalogació: D 12 A.  
Nombre de places que s'ofereixen: 1.  
Destinació: Escola Universitària d'Enginyeria Tècnica Agrícola d'Oriola.  
Localitat: Orihuela.  
Requisits: titulació de Batxillerat elemental, Graduat Escolar o Formació Professional de primer grau.  
Funcions generals:  
- Treballs de conservació, reparació i petites instal·lacions en el centre en dependència de l?Oficial de Primera d'Oficis del centre, que comprén tant allò referent a immobles (pintura, obra, lampisteria, electricitat, manyeria, cristalleria, etc.), com a mobiliari i equipament.  
- I totes aquelles funcions inherents al lloc de treball i categoria professional.  
Mèrits. Entre altres, es consideraran com a mèrits per a aquest concurs:  
- - Experiència professional en les funcions d'aquest annex. Coneixements: sobre els quals versaran el 1r i 2n exercicis.  
- Nocions d'aritmètica elemental.  
- Nocions de geometria elemental.  
- Nocions elementals de gramàtica. Ortografia.  
- Soldadura elèctrica i autògena.  
- Tallament i col·locació de cristalls i material ceràmic.  
- Connexió i instal·lació d'elements de lampisteria.  
- Connexió i instal·lació d'aparells elèctrics en BT.  
- Confecció de morters i pastes per a la seua utilització en l'obra.  
- Mesurament d'unitats d'obra i instal·lacions en general.  
- Nocions bàsiques de jardineria: tallada de gespa, bardisses  
- Interpretació d'esquemes i plànols senzills.  
ANNEX I  
Codi dels llocs: L/91/82 i L/91/83.  
Denominació del lloc de treball: Tècnic Mitjà de Laboratori.  
Catalogació: B 16 A.  
Nombre de places que s'ofereixen: 2.  
Horari: L/92/82 en torn de mati i L/91/83 en torn de vesprada.  
Destinació: Departament d'Enginyeria Electrònica.  
Localitat: València.  
Requisits: estar en possessió del títol d'Enginyer Tècnic, Formació Professional de tercer grau, diplomat o equivalent, diplomat universitari, Arquitecte Tècnic o titulat equivalent reconegut pel Ministeri d'Educació i Ciència.  
Funcions generals:  
- Col·laboració amb les pràctiques de les assignatures impartides en la unitat docent.  
- Col·laboració i suport en els projectes de fi de carrera,  
- Gestions per a la compra de material electrònic necessari per al desenvolupament normal de les pràctiques. Control del material electrònic emmagatzemat i previsió d'estocs.  
- Manteniment i reparació dels equips propis del laboratori.  
- Muntatge de mòduls de pràctiques: disseny de circuits electrònics, confecció de plaques de circuit imprès i posada en marxa dels muntatges, utilitzant els mitjans informàtics propis del laboratori.  
- Col·laboració en el disseny i muntatge de circuits electrònics propis de les línies d'investigació del departament.  
- Control i supervisió dels equips de laboratori. Gestió de la base de dades informàtica.  
- Control i ampliació de la biblioteca de catàlegs tècnics i gestió de la base de dades informàtica corresponent.  
- I totes les funcions inherents al lloc de treball i categoria professional.  
Mèrits. Entre altres, es consideraran com a mèrits per a aquest concurs:  
- Altres titulacions relacionades amb el perfil.  
- Coneixement d'anglès tècnic.  
- Coneixements informàtics.  
- Haver exercit funcions semblants al lloc que s'ofereix  
Coneixements. Sobre els quals versaran el 1r i 2n exercicis, d?acord amb el nivell de formació exigit en aquesta convocatòria:  
- Electrònica analògica i digital.  
- Components electrònics.  
- Instrumentació electrònica.  
- Electrònica de potència.  
- Programes informàtics de disseny electrònic.  
- Sistema Operatiu MS-DOS.  
- Realització de plaques de circuit imprès.  
- Electricitat bàsica. Reglament Electrotècnic de Baixa Tensió.  
ANNEX III  
Tribunal qualificador  
Titulars  
- Un vice-rector o persona en qui delegue.  
- Dos representants de la Universitat Politècnica designats pel Rector.  
- Dos representants del comitè d'empresa, un de cada una de les centrals sindicals més representatives.  
- La Cap del Servei de Personal, que hi farà de secretària amb veu però sense vot.